open-index/open-wikipedia-markdown huggingface dataset:
Alfons, princ od Asturije (Trastámara)

:*Ovo je članak o kastiljskom prijestolonasljedniku iz 15. stoljeća. Za španskog prijestolonasljednika iz 20. stoljeća, vidi Alfons, princ od Asturije (Bourbon).*

**Alfons** (1453 - 5. juli 1468) je bio kastiljski infant i princ od Asturije.

## Infant od Kastilje
Bio je jedini sin kastiljskog kralja Ivana II i njegove druge supruge, Izabele Portugalske. U trenutku njenog rođenja kastiljski prestolonasljednik je bio njegov 28-godišnji polubrat Henrik.

Godine 1454. umro je kralj Ivan II, a krunu je naslijedio Alfonsov polubrat, kralj Henrik IV, koji nije imao djece. Alfons je tako postao prijestolonasljednik. Alfons se s majkom i dvije godine starijom sestrom  Izabelom preselio iz kraljevskog dvora u Arévalo.

Izabela i Alfons su se vratili na dvor nakon što je Henrikova žena 1462. godine rodila kćerku Ivanu koja je Alfonsu oduzela prijestolonasljedničku poziciju, kako bi tu dobili bolje obrazovanje. Vrlo je vjerovatno da su vraćeni na dvor kako bi ih Henrik mogao lakše kontrolirati i ne dozvoliti da se pobunjeni plemići oslone na njih. Henrik je bio izuzetno nepopularan kralj čiju su vladavinu nezadovoljni plemići zagorčavali tvrdnjama da on nije sin kralja Ivana II, a kasnije još ozbiljnije tvrdnjama da Ivana nije njegova kćerka. Alfons je stoga postao osoba oko koje se okupljala sva opozicija.

## Princ od Asturije 
Godine 1464. plemstvo Kastilje je prisililo Henrika da rabaštini princezu Ivanu, a infanta Alfonsa svojim prijestolonasljednikom i princom od Asturije. Kasnije je postignut kompromis po kojem bi Alfonso oženio Ivanu kako bi par vladao zajedno.

## Rivalski kralj 
Međutim, kralj se ubrzo predomislio i ponovo priznao svoju kćerku kao prijestolonasljednicu. Razbješnjeno plemstvo ga je simbolično zbacilo i proglasilo Alfonsa zakonitim kraljem. Trinaestogodišnji rivalski kralj se ubrzo počeo ponašati kao da je neosporivi monarh, poklanjajući zemlju i titule. Započeo je građanski rat. Godine 1467. desila se Druga bitka kod Olmeda koja nije donijela pobjedu ni Henriku ni Alfonsu.

Alfons je iznenada umro 1468. godine, najvjerovatnije od kuge, ali se, kako je to bilo često u srednjem vijeku, za njegovu smrt krivilo namjerno trovanje. U testamentu je sestru proglasio svojom nasljednicom, te su se pobunjeni plemići njoj okrenuli. Međutim, mudra Izabela je odbila preuzeti bratovu ulogu; priznala je Henrika za zakonitog kralja i preuzela krunu kao kraljica Izabela I tek kad je on umro 1474. godine.

## Preci 
## Reference 
Kategorija:Prinčevi od Asturije
Kategorija:Pretendenti
Kategorija:Trastámare
Ibrahim Šehić

**Ibrahim Šehić** (rođen 2. septembra 1988) je bosanskohercegovački profesionalni nogometaš i bivši reprezentativac Bosne i Hercegovine. Trenutno nastupa za saudijski klub Al-Khaleej na poziciji golmana. Potpisao je ugovor na ukupno pet godina, odnosno do ljeta 2016. godine. Svoj debi za Mersin bilježi u utakmici protiv Fenerbahcea u oktobru 2011. godine kada ulazi u igru na početku drugog poluvremena, a meč završava porazom Mersina 2-1. U Mersinu ostaje do ljeta 2013. godine, kada se odlučuje na prelazak u azerbejdžanski klub Qarabag.

### Qarabag
U oktobru 2013. godine, Šehić napušta Mersin i kao slobodan igrač prelazi u azerbejdžanski klub Qarabag. Svoje debi za Qarabag ostvaruje u meču protiv ekipe Ravan Bakua u novembru 2013. godine koji završava remijem rezultatom 0-0.

## Reprezentacija
Prije bosanskohercegovačke A selekcije igrao je za bosanskohercegovačka mladu U-21 reprezentaciju u kojoj je bio kapiten. Prvi poziv za A selekciju dobio je u maju 2010. godine, a debitovao je 17. novembra 2010. godine na prijateljskoj utakmici protiv reprezentacije Slovačke u Bratislavi.

Tokom svoje reprezentativne karijere bio je rezervni golman seniorske selekcije BIH, dok je prvi golman još uvijek Asmir Begović.

Početkom juna 2016. godine, Šehić je sa reprezentacijom BIH učestvovao na Kirin kupu u Japanu. Branio je na dvije utakmice polufinala i finala protiv selekcija Danske i Japana.

## Statistika
### Klubovi
*Ažurirano: 20. august 2016.*

### Reprezentacija
#### Nastupi
## Reference
## Vanjski linkovi
*Profil na footballdatabase.eu
*Profil na transfermarkt.de

Kategorija:Rođeni 1988.
Kategorija:Živi ljudi
Kategorija:Biografije, Rogatica
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši Mersin İdmanyurdua
Kategorija:Nogometni golmani
Nogometna reprezentacija Angole

**Nogometna reprezentacija Angole** predstavlja Angolu na međunarodnim nogometnim takmičenjima i pod kontrolom je Nogometnog saveza Angole. Najveći uspjeh ostvarili su plasmanom na Svjetsko prvenstvo 2006.

## Novija historija
Luís Oliveira Gonçalves preuzeo je reprezentaciju 2003. i ostvario ono što oni popularno nazivaju "Čudo iz Luande". Gonçalves je nakon izvrsnih rezultata sa Angolskom U-20 reprezentacijom isti uspjeh ostvario i sa seniorskom reprezentacijom. Proveo ih je kroz 4. grupu kvalifikacija, u kojoj su bile Nigerija,  Zimbabve i nešto slabiji Gabon, Alžir i Ruanda. Tu grupu su mnogi smatrali najtežom grupom. Oliveira je složio čvrstu momčad, kojoj je glavna odlika bila odbrana. Većina igrača dolazila je iz portugalskih klubova te domaće lige. Glavne zvijezde bili su napadač Benfice Pedro Mantorras te Akwa, bivši igrač Benfice, koji je tada igrao u Katru. Angola je u grupi igrala s Portugalom, koji je godinama vladao tom zemljom, pa su igrači Angole zbog toga bili posebno 'napaljeni' na tu utakmicu. Njihov posljednji prijateljski susret prije toga jedva je odigran do kraja, jer su čak četiri igrača Angole dobila crvene kartone zbog grubih faulova. Osim Portugala, od kojeg su na kraju izgubili minimalnih 1:0, tu su bili još i Meksiko, te Iran, s kojima su remizirali te završili na 23. mjestu sveukupnog poretka Svjetskog prvenstva. Vratili su se kući uzdignute glave.

U Gani 2008, koja je bila organizator Afričkog kupa nacija, otišli su do četvrtfinala, a isti uspjeh ponovili su i 2010, kada su bili domaćin istoga takmičenja. U četvrtfinalu izbacila ih je Gana rezultatom 1-0. Međutim, nisu uspjeli ponoviti uspjeh iz 2005, te se plasirati na Svjetsko prvenstvo 2010. u Južnoj Africi.

Na Afričkom kupu nacija 2012. u Ekvatorijalnoj Gvineji i Gabonu Angola je ispala u grupi. Imala je siguran prolaz s osvojenim bodom protiv Obale Slonovače. Mogla je dalje i s porazom, pod uvjetom da Sudan ne pobijedi Burkinu Faso. Niti jedan uvjet se nije ispunio, pa su se Angolci oprostili od Kupa nacija. I Sudan i Angola osvojili su po četiri boda, ali Sudan je imao gol-razliku 0, a Angola -1, pa je zbog toga Sudan išao dalje.

## Uspjesi na Afričkom kupu nacija 
***Nisu učestvovali u kvalifikacijama:** 1957–1980, 1986, 1994.
***Nisu se kvalifikovali:** 1982, 1984, 1988–1992, 2000–2004, 2015, 2017, 2021.
***Grupna faza:** 1996, 1998, 2006, 2012, 2013, 2019.
***Četvrtfinale:** 2008, 2010.

## Uspjesi na Svjetskom prvenstvu 
***Nisu učestvovali u kvalifikacijama:** 1930–1982 (samostalnost od 1974)
***Nisu se kvalifikovali:** 1986–2002, 2010–2022.
***Grupna faza:** 2006.

## Reference 
## Vanjski linkovi 
*Angola  na FIFA.com

*
Flying Fish Cove

mini|220px|Karta Božićnog ostrva koja pokazuje Flying Fish Cove 'The Settlement'

**Flying Fish Cove** je glavno naselje na australijskom Božićnom ostrvu. Mnoge karte je jednostavno označavaju kao **Naselje** ("*The Settlement*"). Predstavlja prvo britansko naselje na ostrvu, osnovano godine 1888.

U njemu živi oko trećina od oko 1400 stanovnika otoka. Nalazi se na sjeveroistoku ostrva; tamo se nalazi mala luka koja služi jahtašima, a nekoliko kilometara na jugoistoku se nalazi aerodrom. Na plaži u blizini mjesta je moguće roniti.
mini|Flying Fish Cove
desno|mini|250x250piksel|Flying Fish Cove

## Reference 
## Geografski položaj 
Koordinate ostrva su: 10-25-18S 105-40-41E

## Vanjski linkovi 
*http://www.openstreetmap.org/?lat=-10.42746&lon=105.67443&zoom=15&layers=M Karta mjesta
*https://nla.gov.au/nla.obj-234331374/view
*https://profilpelajar.com/article/Flying_Fish_Cove

Kategorija:Glavni gradovi
Kategorija:Australija
Kategorija:Božićno ostrvo
Diels–Alderova reakcija

[desno|290px|mini|Primjer Diels-Alderove reakcije: reakcija [etena sa 1,3 butadienom pri čemu nastaje cikloheksen]]
**Diels–Alder reakcija** je hemijska reakcija u organskoj hemiji (tačnije cikloadicija) između konjugiranih diena i supstituiranog alkena, ponekad nazvanih dienofili, kojom nastaje supstituirani sistem cikloheksena. Reakcija se može odvijati čak i ako neki atomi u novoformiranom prsteni nisu karbon.

Neke od Diels-Alderovih reakcija su reverzibilne (povratne), reakcija dekompozicije cikličnog sistema se tada naziva **retro Diels-Adlerova** reakcija. Naprimjer, retro Diels-Alderovi spojevi se najčešće proučavaju kada se Diels-Adlerov spoj analizira putem masene spektrometrije.

Njemački hemičari Otto Paul Hermann Diels i Kurt Alder su prvi opisali ovu vrstu reakcija 1928. godine, da bi im tek 1950. godine za njihov rad bila uručena i Nobelova nagrada za hemiju.

Diels-Alderovu reakciju ponekad uspoređuju sa *Mona Lisom* među reakcijama u organskoj hemiji pošto ova vrsta reakcije zahtjeva veoma malo energije za formiranje cikloheksenskog prstena, koji je dalje koristan u mnogim drugim organskim reakcijama. Ove reakcije naročito dolaze do izražaja pri sintezi prirodnih spojeva, naprimjer pri sintezi steroida, poput estradiola.

Jedna od karakteristika ovih reakcija je da se one odvijaju gotovo bez ikakvih ionskih vrsta ili slobodnih radikala.

## Mehamizam 
Reakcija se odvija putem samo jednog stanja tranzicije, koje ima manju zapreminu i od početnih materijala i od proizvoda. To je asocijativna vrsta reakcije a ubrzava se samo pri izuzetno visokom pritisku. Diels-Adlerova reakcija je jedan od primjera pericikličnih reakcija.

Proučavane su i neke verzije ove reakcije sa slobodnim radikalima, ali nijedna od njih nije tipična Diels-Adlerova pošto se u toku njih poremeti stereohemija karbona. To su postupne reakcije slobodnih radikala koje stvaraju nove veze u najmanje dva koraka. Primjer ove vrste reakcija je reakcija *selenobenzofenona* sa 1,3 dienom.

## Reference 
Kategorija:Hemijske reakcije
Kategorija:Njemački izumi
Haris Džinović

**Haris Džinović** (rođen 26. septembra 1951) jeste bosanskohercegovački pjevač narodne muzike, tekstopisac i kompozitor. Na muzičkoj sceni pojavljuje se 1981. s bendom Sar e Roma pod čijim je imenom snimio tri albuma. Nakon raspada benda 1989. kreće u samostalnu karijeru tokom koje je snimio pet albuma.

## Diskografija 
### Kao član ansambla *Sar e Roma* 
**Kao Cigani* (1982)
**Kiko, Kiko* (1983)
**Romske pjesme (Gypsy Songs)*, (1985)

### Samostalno 
**Haris* (1989)
**Haris* (1991)
**Haris Džinović* (2000)
**Magic* (2009)
**Haris* (2017)

## Reference 
## Vanjski linkovi 
* 

Kategorija:Rođeni 1951.
Kategorija:Bosanskohercegovački pjevači
Kategorija:Biografije, Sarajevo
Kategorija:Živi ljudi
Kotao

**Kotao** je zatvorena posuda u kojoj se voda ili neki drugi medij zagrijava toplinom koju razvija neko gorivo ili električna energija. Najčešći grijani medij u kotlu je voda, svi drugi mediji se upotrebljavaju vrlo rijetko. Kotlovi s vodom dijele se na kotlove za zagrijavanje vode (topla voda se koristi za zagrijavanje; npr. centralno grijanje), i na kotlove koji griju vodu na veće temperature i tako proizvode paru. Takvi kotlovi se nazivaju parni kotlovi ili generatori pare. Njihova veličina, količina, tlak i temperatura proizvedene pare, kao i vrsta izvedbe ovise o specifičnostima njihove namjene, kao i o mjestu gdje su ugrađeni.

## Reference 
## Vanjski linkovi 
Kategorija:Mašine
Kategorija:Energetska tehnologija
Peter Jacobson

**Peter S. Jacobson** američki je filmski i televizijski glumac, najpoznatiji po ulozi dr. Chrisa Tauba u *FOX*-ovoj medicinskoj seriji *Dr. House*.

## Život i karijera 
Rođen je u Chicagu u židovskoj porodici. Njegov otac, Walter Jacobson, bio je voditelj vijesti. Godine 1987. diplomirao je na Univerzitetu *Brown*, a 1991. na *Juilliardu*. 1997. godine pojavio se sa svojom budućom kolegicom iz *Dr. Housea* Lisom Edelstein u filmu *Bolje ne može*. Glumili su židovski par koji večera u restoranu i kojem glavni lik filma (glumi ga Jack Nicholson), inače ženomrzac, upućuje antisemitsku tiradu.

Iako nije igrao nijednu važniju ulogu osim u *Dr. Houseu*, Jacobson se pojavljivao u mnogim serijama. Značajan nastup imao je u seriji *Zakon i red*, u kojoj je tumačio konzervativnog advokata Randyja Dworkina, a nastupio je i u filmu *Lahku noć i sretno*, koji je nominiran za *Oscara* 2005. godine.

Nastupio je i u serijama *Stažisti*, *CSI: Miami*, *The Lost Room* i *The Starter Wife*, te u filmovima *Transformeri* i *Ponoćni voz smrti*. 2007. godine pojavio se kao plastični hirurg Chris Taub koji želi dobiti posao u Houseovom dijagnostičkom timu u istoimenoj seriji. Posao je dobio nakon nekoliko epizoda, te su ga, shodno tome, u oktobru 2007. producenti potvrdili kao jednog od redovnih glumaca u seriji.

Imao je i nastup u seriji *Royal Pains* u kojoj je glumio Alana, bojažljivog supruga Rachel (Brooklyn Decker), a kameo ulogu u filmu *Domino* Tonyja Scotta.

## Filmografija 
## Reference 
## Vanjski linkovi 
* 
* Peter Jacobson na *TV.com* 

Kategorija:Rođeni 1965.
Kategorija:Američki glumci
Kategorija:Biografije, Chicago
Kategorija:Živi ljudi
Kingston

**Kingston** je glavni grad države Jamajke.

Leži na jugoistočnoj obali otoka. Osnovan je 1692, a postao je glavni grad 1872.

Okrenut je prirodnoj luci zaštićenoj Palisadima, dugačkim pješčanim sprudom koji povezuje grad Port Royal i međunarodni aerodrom Norman Manley sa ostatkom ostrva. Kingston je najveći grad u kojem se govori engleski jezik južno od Sjedinjenih Država na zapadnoj hemisferi.

Kingston igra centralnu ulogu u ekonomiji Jamajke. Ogromna većina ekonomskih aktivnosti odvija se u Kingstonu, a kako se većina vladinih ministarstava nalazi u gradu, to je ključna snaga u zakonodavstvu u pogledu finansija Jamajke. Velika gustina naseljenosti glavnog grada znači da se većina monetarnih transakcija odvija u Kingstonu – stimulirajući veći dio lokalne ekonomije Jamajke. Grad je također dom najvećeg broja škola, bolnica i univerziteta bilo gdje na Jamajci. Kingston je također glavno transportno čvorište ostrva  i njegova najveća morska luka.mini|Scene u Kingstonu nakon požara 1882.|lijevo|194x194pxKriket, uključujući i test mečeve, igra se na Sabina parku. Glavni grad je dom pet fudbalskih klubova koji igraju u Nacionalnoj Premijer ligi Jamajke. Timovi su Arnett Gardens, Boys' Town, Harbour View, Maverley Hughenden i Waterhouse. Olimpijska sprinterka Shelly-Ann Fraser-Pryce također je rođena i odrasla u predgrađu Waterhousea.

Postoji tvornica cementa, kao i prehrambena industrija; Izvoze se: šećer, banane, kakao, kafa, boksit, aluminij itd. Jak je turizam, a postoji i međunarodni aerodrom. 

Nekoliko puta je teško stradao od potresa i požara.

U 2004. Kingston je imao 660.000 stanovnika.

## Reference 
## Vanjski linkovi 
* https://web.archive.org/web/20141206040009/http://www.ksac.gov.jm/

Kategorija:Kingston
Kategorija:Jamajka
Kategorija:Glavni gradovi
Crna Guja

***Crna Guja*** () jest *BBC*-jeva humoristička serija u četiri sezone, a govori o životu Edmunda "Crne Guje". Svaka sezona bavi se drugim historijskim periodom i, shodno tome, i drugom "Crnom Gujom" koji je uvijek reinkarnacija onog prijašnjeg. U svakoj reinkarnaciji Rowan Atkinson glumi glavni lik, "Crnu Guju". Uz njega se još samo njegov, ne prepametni pratilac Baldrick pojavljuje u sve četiri sezone, a glumi ga Tony Robinson. Svaka od sezona ima svoj posebni kvalitet, a istovremeno se uklapa u cjelinu. I drugi glumci se pojavljuju tokom cijele serije, ali ne glume uvijek isti lik.

## Sezone 
### 1. sezona: *Crna Guja* 
Serija počinje 1485. dok Engleskom vlada Rikard III i završava 1498. vladavinom kralja Rikarda IV. Serija prati događaje vezane uz njegovog drugog sina, Edmunda Crnu Guju, vojvodu od Edinburgha, koji je na kraju razriješen svih dužnosti.

### 2. sezona: *Crna Guja II* 
Druga sezona Crne Guje smještena je u doba kraljice Elizabete I. Kraljica je prikazana kao ekscentrična vladarica sklona čudnim snovima koji uključuju konje. U ovoj sezoni Crna Guja je jedan od najbližih kraljicinih prijatelja. U ovoj sezoni se već prepoznaje specifičan humor tipičan za ovu popularnu seriju.

Uz Crnu Guju pojavljuje se i Baldrick, kao jedini lik koji se konstantno pojavljuje u sve četiri sezone.

### 3. sezona: *Crna Guja Treći* 
U ovoj sezoni Crna Guja je batler princa Georgea u vrijeme vladavine kralja Đorđa III. Princ George čovjek je s mnogo čarapa. Ima čak 432.507 pari, a Crna Guja tvrdi da ne poznaje nikog s manjim mozgom od njegovog. Ovo je jedina sezona u kojoj Crna Guja ne umire na kraju.

### 4. sezona: *Crna Guja stupa naprijed* 
Četvrta sezona ove popularne serije smještena je u doba Prvog svjetskog rata. Crna Guja sada je kapetan u britanskoj vojsci i nalazi se na frontu. Neprestano se svađa, kako s nadređenima, tako i s podređenima. Posljednja epizoda sezone toliko je dirljiva i naročita da je ušla u svjetske televizijske anale. Na kraju te epizode umiru svi glavni likovi osim generala Melchetta.

## Reference 
## Vanjski linkovi 
* 
* 
* 
* 
* 
* 
* 

Kategorija:Britanske humorističke serije
Kategorija:TV-emisije na engleskom jeziku
*
Kategorija:Britanske TV-serije
Kategorija:Britanske TV-serije iz 1980-ih
Kategorija:Britanske TV-serije sa početkom prikazivanja 1983.
Čikaške javne škole

[mini|desno|Bivše sjedište u [Chicago Loopu]]
**Javne škole u Chicagu** (en. *Chicago Public Schools*), ili često skraćeno **CPS** među stanovništvom i političarima, a zvanično **City of Chicago School District #299** (Školski distrikt grada Chicaga  #299) iz razloga finansiranja i upravljanja, je veliki školski distrikt koji upravlja sa 675 javnih osnovnih i srednjih škola u gradu Chicago, Illinois. Čikaške javne škole su trenutno treći najveći školski distrikt u SAD po broji upisanih učenika, sa preko 400.000 učenika.

## Gallery 

Datoteka:Lincoln Park High School.jpg|Lincoln Park srednja škola (2007.)

## Reference 
## Vanjski linkovi 
*Čikaške javne škole  (EN)

Kategorija:Chicago
Kategorija:Školski distrikti u Sjedinjenim Američkim Državama
Velški jezik

mini|desno|250px|Današnja rasprostranjenost velškog jezika u Velsu

**Velški jezik** (velški: *Cymraeg* ili *y Gymraeg*) je jedan od keltskih jezika, koji zajedno sa bretonskim i kornijskim pripada britanskoj podgrupi ovih jezika. Njime govori oko 611.000 ljudi u Velsu i oko 130.000 u Engleskoj. Postoji i 5.000 govornika velškog u velškoj emigrantskoj koloniji u dolini Čubut (Patagonija). Velški je keltski jezik koji je danas najviše u upotrebi. 

U Velsu je, pored engleskog, velški zvanični jezik i jezik školstva. Postoje dva dijalekta ovog jezika, sjeverni i južni. 

Za velški jezik su karakteristični takozvani „konjugovani prijedlozi“, t.j. prijedlozi spojeni sa ličnim zamjenicama koje su im objekat. Velške imenice mogu biti muškog ili ženskog roda, ali se ne mijenjaju po padežima. Postoji samo određeni član. Prvi suglasnik u riječima se mijenja zavisno od gramatičkog konteksta (ova pojava se naziva mutacija). Različiti sufiksi se koriste da označe jedninu i množinu. U govornom velškom konjugacija se vrši upotrebom pomoćnog glagola, dok se u pisanom jeziku mijenja (konjuguje) osnovni glagol. 

Za razliku od bretonskog jezika, velški jezik je i dalje vitalan. Velikom broju dijece velški je maternji jezik, a jezik se koristi i u svim oblastima svakodnevog života. U pojedinim krajevima Velsa, npr. na sjeveru, procenat govornika velškog je do 70%. Tokom posljednje decenije broj govornika je u porastu. 

Po podacima iz 2001, velški dobro govori 21 % stanovnika Velsa. Dalje, 7 % stanovništva se služi ovim jezikom. Preostalih 71 % Velšana ne razumije velški jezik. Govornici velškog pretežno žive u seoskim sredinama, dok su oni koji koriste samo engleski jezik skoncentrisani u gradovima. 

## Primjeri 
mini|250px|Dvojezični putokaz u Velsu

**Član 1** Univerzalne deklaracije o ljudskim pravima

:Genir pawb yn rhydd ac yn gydradd â'i gilydd mewn urddas a hawliau. Fe'u cynysgaeddir â rheswm a chydwybod, a dylai pawb ymddwyn y naill at y llall mewn ysbryd cymodlon.

**Prevod**
:Sva ljudska bića se rađaju slobodna i jednaka po dostojanstvu i pravima. Obdarena su razumom i savešću, i treba da se odnose jedna prema drugima u duhu bratstva.

## Reference 
## Vanjski linkovi 
* Materijal za učenje velškog jezika (BBC)
* Izveštaj o stanju velškog jezika
* Geiriadur Prifysgol Cymru (rečnik velškog jezika)
* Centar za velški jezik Univerziteta Velsa

Kategorija:Keltski jezici
Kategorija:Kelti
Kategorija:Vels
Place des Vosges

mini|Plan Place des Vosges
mini|Place des Vosges
mini|Fontana na trgu Place des Vosges
mini|Pavillon de la Reine
mini|upright|Fontana na trgu

**Place des Vosges**  je jedan od najstarijih trgova u Parizu i vrijedi za jednog od najljepših. Kvadratičnog je tlocrta sa mjerama 140x140 metara. Nalazi se u četvrti Marais u 3. i 4. arondismanu.

## Historija 
|}
### Prijašnja imena trga
**Imena trga kroz stoljeća:**
* 1605: Place Royale
* 19. august 1792: Place des Fédérés
* 4. juli 1793: Place de l'Indivisibilité
* 1793: Place du Parc-d'Artillerie
* 1793: Place de la Fabrication des Armes
* 7. Mart 1800: Place des Vosges
* 27. april 1814: Place Royale
* 1830: Place de la République
* 14. mart 1831: Place des Vosges
* 1852: Place Royale
* 1870: Place des Vosges

## Poznati stanovnici
* Na kućnom broju ***1a*** rođena je 6. februar 1626. godine Madame de Sévigné , pod imenom Marie de Rabutin-Chantal. Sa sedamnaest godina udala se za markiza Henrija de Sévignéa. Postala je poznata po pismenoj prepisci sa svojom kćerkom Françoise Marguerite de Grignan, u kojoj opisuje svoje dvadesetpetogodišnji život na dvoru Luja XIV.
* Po nekim izvorima na kućnom broju ***21a*** od kraja 1622. do 1625. godine živio je Kardinal Richelieu, a u dvorištu zgrade, 1877. godine živio je francuski pisac Alphonse Daudet.
* Na drugom spratu ***broja 6*** *(Hôtel Guéménée)* živio je od 1832-48 pisac Victor Hugo. 30. juna 1903. godine u ovoj je kući otvoren njemu posvećen muzej *Maison de Victor Hugo*

## Vanjski linkovi
## Reference 
Kategorija:Trgovi u Parizu
Kategorija:3. arondisman (Pariz)
Kategorija:4. arondisman (Pariz)
Serie A 2010/2011.

**Serie A 2010-2011** je 79. prvenstvo Italije u nogometu. Prvenstvo je počelo 28. augusta 2010, a završava u 22. maju 2011.

## Sudjeluju ekipe 
desno|mini|float=right|230px|Karta Italije sa ekipama Serie A u sezoni 2010/11. godine

## Tabela 
*Ažurirano: 22. maj 2011.*

**Legenda**:
* 12px Prvak Italije
* 12px UEFA Ligu prvaka
* UEFA Evropska liga
* 12px Ispada u Serie B

## Najbolji strijelaci 
*Ažurirano: 22. maj 2011.*

## Rezultati 
| width=33% valign="top" |

| width=33% valign="top" |

|}

## Statistika 
### Vodeća ekipa na tabeli 

ImageSize = width:1000 height:100 
PlotArea  = left:15 right:15 bottom:40 top:0
DateFormat = yyyy
Period     = from:1 till:38
ScaleMajor = unit:year increment:1 start:1

TimeAxis = orientation:hor format:yyyy

Colors =  
  id:Chievo value:yellow
  id:Inter value:darkblue
  id:Lazio value:blue
  id:Milan value:red
 
PlotData= 
 bar:Leaders width:15 mark:(line,white) align:left fontsize:S
  from:01 till:04 shift:(-32,15) text:"Chievo" color:Chievo
  from:04 till:06 shift:(-23,15) text:"Inter" color:Inter
  from:06 till:11 shift:(-33,15) text:"Lazio" color:Lazio
  from:11 till:38 shift:(-10,15) text:"AC Milan" color:Milan

  

### Broj golova 
|}
|}

## Vanjski linkovi 
* 
* Serie A na UEFA.com
* Serie A na Transfermarkt.it

2010/11.
Kategorija:2010. u Italiji
Kategorija:2011. u Italiji
Muhamed Subašić

**Muhamed Subašić** (rođen 19. marta 1988. godine u Ključu, Bosna i Hercegovina) je bosanskohercegovački fudbaler i povremeni član bosanskohercegovačke fudbalske reprezentacije. Trenutno nastupa za Dynamo Dresden.

## Klupska karijera
Fudbalsku karijeru počeo je u Njemačkoj u omladinskom pogonu Rielasingen-Arlena. Prvi klub u BiH za koji je igrao bio je NK Podgrmeč iz Sanskog Mosta. Debi u BH Premier ligi napravio je 2008. godine u dresu FK Laktaša. Nakon impresivne sezone u Laktašima 2009. godine prelazi u FK Olimpic Sarajevo. U augustu 2011. godine odlazi na posudbu u njemački Dynamo Dresden, gdje će ostati do 30. juna 2012. godine.

## Reprezentacija
Prije bosanskohercegovačke A selekcije igrao je za bosanskohercegovačka mladu U-21 reprezentaciju. Prvi poziv u A selekciju dobio je za kvalifikacioni meč za Evropsko prvenstvo u septembru 2010. godine protiv reprezentacije Albanije. Debitovao je 17. novembra 2010. godine u prijeteljskoj utakmici protiv reprezentacije Slovačke u Bratislavi. Svoj prvi gol u dresu reprezentacije postigao je 1. decembra 2010. godine na prijateljskoj utakmici protiv reprezentacije Poljske u Antaliji u Turskoj.

## Porodica
Tokom rata u Bosni i Hercegovini zajedno s porodicom izbjegao je u Njemačku, da bi se nakon završetka rata vratio u BiH.

## Vanjski linkovi
* Profil na transfermarkt.de

Kategorija:Rođeni 1988.
Kategorija:Živi ljudi
Kategorija:Biografije, Ključ
Kategorija:Bosanskohercegovački nogometaši
Kategorija:Nogometaši Olimpika (Sarajevo)
Kategorija:Nogometaši Laktaša
Kategorija:Nogometaši Dynamo Dresdena
Kategorija:Bosanskohercegovački sportisti 21. vijeka
Vincent Price

**Vincent Leonard Price, Jr.** (27. maj 1911 – 25. oktobar 1993) bio je američki filmski glumac, čija su mu visina, markantni fizički izgled, ali i specifičan glas omogućili da u klasičnom Hollywoodu nastupa u brojnim ulogama profinjenih negativaca, a kasnije je postao zaštitnim znakom B-horora, od kojih se ističu oni u produkciji Rogera Cormana.

Price je patio od hronične opstruktivne bolesti pluća i Parkinsonove bolesti. Njegovi simptomi su bili posebno teški tokom snimanja filma Edward Scissorhands, što je zahtijevalo skraćivanje njegovog rasporeda snimanja. Njegova bolest je također doprinijela njegovom povlačenju iz serije Mystery! 1989. godine.

Price je umro u 82. godini od raka pluća 25. oktobra 1993. godine u svom domu u Los Angelesu, Kalifornija. Njegovi posmrtni ostaci su kremirani, a pepeo razasut po plaži Nicholas Canyon, blizu Point Dumea u Malibuu.

## Reference 
## Vanjski linkovi 
[mini|lijevo|Vincent Price snimljen za album Thriller, [Michael Jackson|Michaela Jacksona]]
*
*
* 
* Zvanična stranica

Kategorija:Rođeni 1911.
Kategorija:Umrli 1993.

Kategorija:Američki glumci
Kategorija:Amerikanci porijeklom iz Engleske
Kategorija:Amerikanci porijeklom iz Velsa
Milju visoka kula

**Milju visoka kula** (Arapskiبرج الميل&), također nazvan *Kraljevski toranj*, je neboder koji se gradi u Džeddi, Saudijska Arabija. Prvobitno predviđen da bude jednu milju (1,600&nbsp;m; 5,280&nbsp;stopa) visok, bio bi najviša zgrada, ikad napravljena. Međutim, zbog geografskih nepovoljnosti, plan je da zgrada bude **1008 metara visine** (dvije trećine milje).Toranj će imati konferencijske dvorane i maloprodajne prostore, kao i hotel s pet zvjezdica, kancelarije i luksuzni stambeni prostor.

Projekat vrijedan 1,23 milijardi američkih dolara (početni proračun), centralni dio zajednice blizu obale, kojeg je predložila  Kingdom Holding Company, kompanija sa sjedištem u Rijadu, a u vlasništvu Al-Waleed bin Talal-a.

Grad koji će biti sagrađen oko Milju visoke kule će se prostirati na 23 miliona kvadratnih metara (ukupna investicija vrijednosti 26,6 milijardi američkih dolara). Grad će biti u mogućnosti da udomi 80.000 stanovnika, uvećano za posjetioce prodajnih i zabavnih sadržaja.

U skladu sa starijim planovima, projektanti ovog tornja će biti Omrania and Associates, 
u saradnji s američkom kompanijom Pickard Chilton.

## Također pogledajte 
*Spisak najviših zgrada i struktura u svijetu
*Spisak najviših zgrada i struktura u Saudijskoj Arabiji

## Reference
## Vanjski linkovi 
* Sajt kompanije Kingdom Holding

Kategorija:Neboderi u Saudijskoj Arabiji
Kategorija:Predložene građevine i konstrukcije
Kategorija:Džedda
Organizacija islamske saradnje

**Organizacija islamske saradnje** ili **OIS** (ranije **Organizacija islamske konferencije**;   – ''Munazzamat al-mu'tamar al-islāmī'';  – OIC;  – OCI) međunarodna je organizacija koja okuplja 57 država u kojima je islam državna, većinska ili manjinska religija.

Organizacija navodi da je "kolektivni glas muslimanskog svijeta", a radi na "očuvanju i zaštiti interesa muslimanskog svijeta u duhu promocije međunarodnog mira i harmonije". OIC ima stalnu delegaciju pri UN-u i najveća je međunarodna organizacija izvan Ujedinjenih naroda. Službeni jezici su arapski, engleski i francuski.

## Historija 
Još u 19. stoljeću među muslimanima se javila ideja da se ummet organizira sa ciljem ostvarivanja zajedničkih političkih, ekonomskih i socijalnih ciljeva. Nakon kolapsa Osmanskog carstva i halifata nakon 1. svjetskog rata stvorio se vakuum na polju panislamskih institucija. Gubitak u šestodnevnom ratu 1967. godine vođenog između arapskih država i Izraela samo je dao poticaja za uspostavljanje jedne takve organizacije.

25. septembra 1969 veliki broj vođa islamskih zemalja sastao se u Rabatu, u Maroku, zbog slučaja požara u džamiji Al Aqsa u Jerusalemu, koji je 21. augusta te godine podmetnuo australski protestantski ekstremist.

U martu 1970. održana je prva islamska konferencija ministara vanjskih poslova u Džeddi. Organizovan je glavni sekretarijat koji je zadužen za održavanje veza između zemalja članica i koordinaciju njihovih postupaka. U Džeddi je od tada smješteno privremeno sjedište organizacije u iščekivanju "oslobođenja Jerusalema".

Na konferenciji ministara vanjskih poslova u Kairu 5. augusta 1990. prihvaćena je Deklaracija o ljudskim pravima u islamu, što je svojevrsna prilagodba ljudskih prava šerijatskom zakonu.

## Ciljevi 
Ciljevi Organizacije islamske konferencije koji su definisani poveljom napisanom u Džeddi u martu 1972. jesu: Bira se od strane Vijeća ministara vanjskih poslova na period od pet godina s mogućnošću ponovnog izbora na još jedan mandat. Spisak glavnih sekretara OIK-a od njenog osnivanja:
# Tunku Abdul Rahman (Malezija): 1971–1973.
# Hassan Touhami (Egipat): 1974–1975.
# Amadou Karim Gaye (Senegal): 1975–1979.
# Habib Chatty (Tunis): 1979–1984.
# Sharifuddin Pirzada (Pakistan): 1985–1988.
# Hamid Algabid (Niger): 1989–1996.
# Azeddine Laraki (Maroko): 1997–2000.
# Abdelouahed Belkeziz (Maroko): 2001–2004.
# Ekmeleddin İhsanoğlu (Turska): 2004–2014.
# Iyad bin Amin Madani (Saudijska Arabija): 2014–2016.
# Yousef Al-Othaimeen (Saudijska Arabija): 2016–

## Samit Islamske konferencije 
## Reference 
## Vanjski linkovi 
* Službeni sajt    
* Islamska saradnja – dokumenti i informacije   

Kategorija:Međunarodne organizacije
Kategorija:Islam
Kategorija:Organizacije osnovane 1969.
*
Giampiero Boniperti

**Giampiero Boniperti** bio je italijanski nogometaš i reprezentativac. Rođen je 4. jula 1928. u Barengu, malom mjestu u regiji Pijemont. Cijelu igračku karijeru proveo je igrajući za italijanski Juventus između 1946. i 1961. Nakon okončanja karijere bio je predsjednik Juventusa i zastupnik u Evropskom parlamentu.

Sa 182 gola u svim takmičenjima skoro 45 godina bio je najbolji strijelac Juventusa sve dok Alessandro Del Piero (koga je sam Boniperti doveo u klub za vrijeme svog mandata kao predsjednika) nije oborio njegov rekord 10. januara 2006. Del Piero je oborio i Bonipertijev rekord po broju nastupa u Serie A (444) 14. februara 2010.

Jedanaesti je strijelac Serie A svih vremena, a Pele ga je uvrstio u svoj spisak *125 najboljih živućih igrača* u martu 2004.

## Karijera
Boniperti je kao već afirmirani omladinac potpisao za Juventus u 11. godini.

Za prvi tim debitira 2. marta 1947. u utakmici Serie A protiv Milana kad ulazi s klupe (Milan je pobijedio 2-1). Prvi gol postiže Sampdoriji i te sezone u 6 mečeva postiže 5 golova. Juventus tu sezonu završava na 2. mjestu iza gradskog rivala Torina.

Iako je počeo kao napadač, često je igrao i kao desni krilni igrač. U drugoj sezoni, kao 20-godišnjak, s impozantnih 27 golova osvaja titulu najboljeg strijelca lige. U sezoni 1949/50. prvi put osvaja *scudetto*.

Pred sezonu 1957/58. Juventus dovodi dvojicu sjajnih igrača, Johna Charlesa i Omara Sívorija. S njima je Boniperti je činio "magični trio" koji je u naredne 4 sezone odveo Juventus do 3 *scudetta* i 2 trofeja Kupa Italije. Od 1954. pa do kraja karijere bio je kapiten ekipe.

Već u svojoj prvoj seniorskoj sezoni pozvan je u nacionalni tim. Debitirao je u velikom porazu od Austrije od 5-1. Dvije godine kasnije postiže debitantski gol u dresu *Azzura* za pobjedu od 3-1 upravo protiv Austrije. Igrao je na svjetskim prvenstvima 1950. i 1954. U 38 nastupa (u kojima je 24 puta bio kapiten) postigao je 8 golova. Ipak, nije imao zapaženu međunarodnu karijeru.

## Trofeji
**Juventus**

* **Serie A (5)**
:*1949/50, 1951/52, 1957/58, 1959/60, 1960/61.

* **Coppa Italia (2)**
:*1958/59, 1959/60.

## Također pogledajte 
* Spisak nogometaša koji su nastupali za samo 1 klub

## Vanjski linkovi 
* Giampiero Boniperti  na figc.it
* Giampiero Boniperti na eu-football.info
* Giampiero Boniperti na transfermarkt.it
* Giampiero Boniperti na italia1910.com
* Giampiero Boniperti na juworld.net
* Giampiero Boniperti na myjuve.it

Kategorija:Rođeni 1928.
Kategorija:Umrli 2021.
Kategorija:Italijanski nogometaši
Kategorija:Nogometaši Juventusa
Kategorija:Igrači na Svjetskom prvenstvu u nogometu 1950.
Kategorija:Igrači na Svjetskom prvenstvu u nogometu 1954.
Kategorija:Nogometaši na Olimpijskim igrama 1952.
Spisak moskovskih velikih kneževa

Historija Rusije se dijeli na dva razdoblja. Prvo je ono Kijevske države koje završava invazijom Mongola, a drugo počinje pretvaranjem Moskovskog kneževstva u Rusko carstvo. Historija svih tih kneževstva i kasnijeg carstva je historija stalnih dvorskih zavjera ili građanskih ratova za vlast. U razdoblju između 15. i 20. vijeka nikada nije prošlo sto godina bez najmanje jedne uspješne i protivzakonite uzurpacije krune. Ovo je spisak velikih kneževa Moskve.

Ivan IV Grozni je postao car 1547. godine. Za spisak njegovih nasljednika, pogledati spisak ruskih careva.


Kategorija:Historija Rusije
Spisak luksemburških grofova

Luksemburg je kroz historiju bio grofovija, vojvodstvo i veliko vojvodstvo.

## Grofovi 
*963-998 Sigfrid
*998-1026 Henrik I, sin Sigfrida
*1026-1047 Henrik II, unuk Sigfrida
*1047-1059 Gizelbert, unuk Sigfrida
*1059-1086 Konrad I, sin Gizelberta
*1086-1096 Henrik III, sin Konrada I
*1096-1131 Vilim, sin Konrada I
*1131-1136 Konrad II, sin Vilima
### Dinastija Namur
*1136-1189 Henrik IV, unuk Konrada I
### Dinastija Hohenstaufen
*1196-1197 Oton, dobio Luksemburg od luksemburškog suzerena, cara Svetog Rimskog Carstva
### Dinastija Namur
*1197-1247 Ermesinda, kćerka Henrika IV

### Dinastija Scarpone
*1197-1214 Ubald, *iure uxoris*, muž Ermesinde
### Dinastija Limburg
*1214-1226 Valeran, *iure uxoris*, muž Ermesinde
*1247-1281 Henrik V, sin Ermesinde i Valerana
*1281-1288 Henrik VI, sin Henrika V
*1288-1313 Henrik VII, sin Henrika VI
*1313-1346 Ivan I, sin Henrika VII
*1346-1353 Karlo I, sin Ivana I
*1353-1354 Vjenceslav I, sin Ivana I

## Također pogledajte 
*spisak luksemburških vojvoda
*spisak luksemburških velikih vojvoda

## Reference 
## Vanjski linkovi 
*
Spisak mađarskih velikih kneževa

Svi veliki kneževi Mađara bili su Arpadovići.

Stjepan I se okrunio kao prvi kralj Ugarske. Za spisak njegovih nasljednika pogledajte spisak ugarskih vladara.
## Reference 
## Vanjski linkovi 
*
Spisak akvitanskih vojvoda

Akvitanska država je tokom svog postojanja bila kraljevina i vojvodstvo. Za vladara Kraljevine Akvitanije pogledaj spisak akvitanskih kraljeva.

*
Spisak normanskih vojvoda

mini|Grb vojvode Vilima II

Normansko vojvodstvo je nastalo 911. godine kao feud (:en:Land tenure) Francuske. Vojvoda Vilim II je osvojio Englesku i stvorio personalnu uniju Engleske i Normandije. Posljednji vojvoda, Ivan, također kralj Engleske, izgubio je Normandiju u ratu s Francuskom.

## Vojvode 
*911-927 **Robert I**
*927-942 **Vilim I**
*942-996 **Rikard I**
*996-1027 **Rikard II**
*1027 **Rikard III**
*1027-1035 **Robert I**
*1035-1087 **Vilim II**
*1087-1106 **Robert II**
*1106-1135 **Henrik I**
*1120 **Vilim Adelin**
*1135-1144 **Stjepan**
*1144-1150 **Gotfrid**
*1150-1189 **Henrik II**
*1170-1183 **Henrik Mlađi**
*1189-1199 **Rikard IV**
*1199-1216 **Ivan**

## Nakon vojvodstva 
Engleski kraljevi i njihovi nasljednici, britanski kraljevi, nastavili su koristiti titulu vojvode Normandije iako više nisu vladali samom Normandijom. Nakon neuspješnih pokušaja tokom Stogodišnjeg rata da povrate posjed svojih predaka, zadržali su do danas samo Kanalska ostrva, ostatke nekadašnjeg vojvodstva. Britanskom monarhu, danas Elizabeti II, se na tim ostrvima nazdravlja kao normanskom vojvodi.
## Reference 
## Vanjski linkovi 
*
Spisak luksemburških vojvoda

Luksemburg je kroz historiju bio grofovija, vojvodstvo i veliko vojvodstvo. Za vladare grofovije i velikog vojvodstva pogledajte:

*spisak luksemburških grofova
*spisak luksemburških velikih vojvoda

## Dinastija Limburg
*1354-1383 Vjenceslav I, sin Ivana I
*1383-1385 Vjenceslav II, sin Karla I
*1388-1411 Jošt, unuk Ivana I
*1411-1443 Elizabeta, unuka Karla I

## Dinastija Valois (Capet)
* 1411-1415 Antonije, *iure uxoris*, muž Elizabete

## Dinastija Wittelsbach 
* 1418-1425 Ivan II, *iure uxoris*, muž Elizabete

## Dinastija Valois (Capet)
*1443-1467 Filip I, brat Antonija, kupio Luksemburg od Elizabete
*1467-1477 Karlo II, sin Filipa I
*1477-1482 Marija, kćerka Karla II

## Dinastija Habsburg 
* 1477-1482 Maksimilijan, *iure uxoris, muž Marije
* 1482-1506 Filip II, sin Marije
* 1506-1556 Karlo III
* 1556-1598 Filip III, sin Karla III
* 1598-1621 Izabela Klara Eugenija i Albert, kćerka i zet Filipa III
* 1621-1665 Filip IV, unuk i primogenituralni nasljednik Filipa III 
* 1665-1700 Karlo IV, sin Filipa IV

## Dinastija Bourbon (Capet) 
* 1700-1712 Filip V, praunuk i primogenituralni nasljednik Filipa IV, izgubio vlast nad Luksemburgom u Ratu za špansko naslijeđe

## Dinastija Wittelsbach 
* 1712-1713 Maksimilijan Emanuel, dobio vlast nad Luksemburgom u Ratu za špansko naslijeđe

## Dinastija Habsburg 
* 1713-1740 Karlo IV, prapraunuk Filipa III, dobio vlast nad Luksemburgom u Ratu za špansko naslijeđe
* 1740-1780 Marija Terezija, kćerka Karla IV

## Dinastija Habsburg-Lotaringija
*1740-1765 Franjo I, *iure uxoris*, muž Marije Terezije
*1765-1790 Josip, *iure matris'', sin Marije Terezije
*1790-1792 Leopold, sin Marije Terezije
*1792-1794 Franjo II, sin Leopolda

## Reference 
## Vanjski linkovi 
* https://www.unofficialroyalty.com/current-monarchies/luxembourg-royals/rulers-of-luxembourg/

*
Place Dauphine

mini|Place Dauphine
[mini|Gradnja statue [Henrik IV, kralj Francuske|Henrika IV na Place Dauphine]]

**Place Dauphine**  je trg u Parizu na zapadnom jezičku otoka Île de la Cité u 1. arondismanu.

## Historija 
Izgrađen je (1607–12) po planovima Louisa Métezeaua i Jacquesa II. Androueta du Cerceaua. Prvobitno su ovdje bila tri malena otoka (l'île aux Juifs, l'île des Passeurs i l’îlot de la Gourdaine), koji su gradnjom mosta Pont Neuf (1578–1607) povezani sa otokom Île de la Cité. Na ovome je mjestu 1314. godine zapaljen veliki meštar templara Jacques de Molay. Henrik IV je ovlastio predsjednika parlamenta Achille de Harlay za gradnju trga trokutastog oblika u čast Luja XIII. U početku je trg bio trokutastog izgleda sa 32 dvospratnice od kamena. Nakon trga Place des Vosges je drugi kraljevski trg iz 17-og stoljeća u Parizu. Trg se kasnijom dogradnjom izgledom promijenio, tako da je samo na zapadnom dijelu izled ostao nepromijenjen, a trg se time otvorio prema zapadnom dijelu otoka s pogledom na Pont Neuf, na kojem se nalazi skulptura Henrika IV na konju. 
U Francuskoj revoluciji, osuđenici na smrt vođeni su preko trga od Conciergeriea  prema gubilištu *(franz.: Échafaud),* preko mosta Pont Neuf, te bi time mogli zadnji put vidjeti Seinu.

## Poznati stanovnici
U kafeu Café du Terre-Plein na Île de la Cité sastajali su se pisci Restif de la Bretonne und Louis-Sébastien Mercier  u razmjeni revolucionarnih planova.

## Reference
## Vanjski linkovi
Kategorija:Trgovi u Parizu
Kategorija:1. arondisman (Pariz)
Cargo 10

**Cargo 10** je željeznička organizacija, čiji su članovi državne željeznice Bosne i Hercegovine, Hrvatske, Makedonije, Slovenije i Srbije. Sjedište je u Ljubljani.

## Historija 
30. jula 2010 hrvatski, slovenski i srbijanski ministri su dogovorili osnivanje željezničke organizacije, čiji članovi bi bili državne željeznice tih zemalja.

9. septembra 2010 u Beogradu je potpisan *Protokol o osnivanju zajedničkog željezničkog poduzeća Cargo 10* radi ostvarivanja bržeg transporta robe na panevropskom koridoru X. Već tada su svoju zainteresiranost za priključenje ovoj organizaciji pokazale i željeznice Bosne i Hercegovine, Crne Gore i Makedonije.

Već u oktobru iste godine Cargu 10 su pristupile i željeznice Makedonije i željeznice Bosne i Hercegovine, sastavljene od Željeznica Federacije Bosne i Hercegovine i Željeznica Republike Srpske.

## Reference 
Kategorija:Željeznica
Carlos Slim

240x240px|mini|Carlos Slim Helú
**Carlos Slim Helú** (Mexico City, 28. januar 1940) meksički je preduzetnik koji je od 2010. do 2013. bio najbogatiji čovjek na svijetu.

## Život 
### Mladost 
Carlos Slim Helú je rođen 1940. u Mexico Cityu. Porijeklom je iz Libana. Uz dozvolu oca (Yusef Salim) sa 17 godina zarađuje svoj prvi novac na berzi i tako postaje milioner u pesosima. Njegova strategija bila je ta da je kupovao firme na rubu propasti i kasnije ih pretvarao u profitabilne.

### Porodica 
Supruga Soumaya Domit umrla je 1999. Njegovih trojica sinova rade unutar koncerna Grupo Carso.

## Karijera 
Od 1980-ih izgradio je svoje poslovno carstvo pod imenom Grupo Carso. Između ostalog, kupio je lanac duhanskih trgovina, apoteke, restorane, lanac suvenirnica Sanborns, meksički dio američkog maloprodajnog lanca Searsa, kao i Condumex, proizvođača automobilskih dijelova.

Uz to je uspostavio važne kontakte s političkim vrhom Meksika. Kada je predsjednik Carlos Salinas 1990. privatizirao državno telekomunikacijsko preduzeće Telmex, onda je konzorcij na čelu sa Slimom (uključujući SBC Communications i France Telecom) dobio ugovor po vrlo niskoj cijeni za samo 1,8 milijardi američkih dolara.

## Reference 
## Vanjski linkovi 
* https://www.forbes.com/profile/carlos-slim-helu
* https://web.archive.org/web/20191008134957/https://www.indiawest.com/news/business/why-mexican-billionaire-carlos-slim-made-a-secret-visit-to/article_4e2b15a6-05f2-11e5-8b9c-234a6b71188c.html
* https://web.archive.org/web/20070713220925/http://www.time.com/time/business/article/0,8599,1642286,00.html

Kategorija:Rođeni 1940.
Kategorija:Živi ljudi
Kategorija:Biografije, Ciudad de México
Kategorija:Meksički biznismeni
Kategorija:Meksički milijarderi
Île de la Cité

[mini|250px|Zapadni jezičak otoka Île de la Cité i most [Pont Neuf danas]]
[mini|250px|Istočni jezičak Île de la Cité [Notre-Dame de Paris]]
mini|250px|Plan Île de la Cité iz 1609. godine
[mini|250px|Spomen ploča [Jacques de Molay na mostu Pont Neuf]]

**Île de la Cité** je otok na rijeci Seini i najstariji je dio Pariza. Od početnih 8 ha, kroz historiju povećao se na 17 ha, te je sa devet mostova povezan sa lijevom *(Rive gauche)* i desnom obalom *(Rive droite)* Seine, te sa otokom Île Saint-Louis. Mostovi su, u smjeru kazaljke na satu od zapada prema istoku: Pont Neuf, Pont au Change, Pont Notre-Dame, Pont d’Arcole, Pont Saint-Louis, Pont de l’Archeveché, Pont au Double, Petit Pont i Pont Saint-Michel. Otok pripada 1. i 4. arondismanu. 

## Historija 
Île de la Cité bio je naseljen još u antičko doba. Najprije su otok naseljavali Kelti, a kasnije od 52. godine p. n. e. grad pripada Rimskom carstvu u provinciji Galiji. Oko 540-50. godine pod vladavinom franačkog kralja Childebert I na otoku je izgrađena katedrala Kathedrale St. Etienne, na čijim je osnovama kasnije izgrađena katedrala Notre-Dame de Paris. Preuzimanjem vlasti od Klodviga I u ranom šestom stoljeću, Île de la Cité postaje centar vladavine dinastije Merovinga.
Gradnjom mosta Pont Neuf otok se povezuje sa obalama Seine. Gradnjom mosta za vrijeme vladavine Henrika III, otok se povezuje sa tri manja močvarana otoka, te se površina otoka povećava, a na tome se dijelu kasnije gradi trg Place Dauphine i kuće, čijim se prodajama, finacira gradnja mosta.

## Poznate građevine 
* Katedrala Notre-Dame de Paris;
* bivša kraljevska palača Palais de la Cité (danas palača ministarstva pravde);
* bivša kapela Sainte-Chapelle;
* Conciergerie;
* trg Place Dauphine;
* spomenik Mémorial de la Déportation;
* cvijetna pijaca (nedjeljom mjesto za prodaju ptica).

## Javni prijevoz 
Otok je sa gradom povezan sa dvije stanice pariskog metroa  Cité i Saint-Michel, te sa dvije linije  pariske željeznice  i .
## Vanjski linkovi 
* http://paris1900.lartnouveau.com/paris00/l_ile_de_la_cite.htm

Kategorija:Geografija Pariza
Kategorija:1. arondisman (Pariz)
Kategorija:4. arondisman (Pariz)
Kategorija:Francuska ostrva
Velika nagrada Malezije 2011.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
## Utrka (Nedjelja) 
* **Lewis Hamilton** i **Fernando Alonso** je imao 20 sekundi dodan na njihovu rasu vrijeme nakon sudara.

Malezija
Kategorija:2011. u Maleziji
2011
Nuthin' Fancy

'''''Nuthin' Fancy''''' je treći studijski album američke rock grupe Lynyrd Skynyrd, izdat 1975. godine. Na albumu se nalazi osam pjesama.

Album je ponovo izdat 1999, i na njemu se pojavljuju dvije dodatne pjesme.

## Lista Pjesama 
#"Saturday Night Special" (King, Van Zant) - 5:08
#"Cheatin' Woman" (Kooper, Rossington, Van Zant) - 4:38
#"Railroad Song"" (King, Van Zant) - 4:14
#"I'm a Country Boy" (Collins, Van Zant) - 4:24
#"On The Hunt" (Collins, Van Zant) - 5:25
#"Am I Losin'" (Rossington, Van Zant) - 4:32
#"Made in the Shade" (Van Zant) - 4:40
#"Whiskey Rock-A-Roller" (King, Powell, Van Zant) - 4:33

### Dodatne pjesme s izdanja iz 1999. 
#"Railroad Song" (live) (King, Van Zant) - 3:31
#"On The Hunt" (live) (Collins, Van Zant) - 5:33

## Izvođači 
*Ronnie Van Zant - glavni vokali
*Gary Rossington - gitara
*Allen Collins - gitara
*Ed King - gitara
*Billy Powell - klavijature
*Artimus Pyle - bubnjevi, udaraljke
*Leon Wilkeson - bas-gitara

### Ostali izvođači 
*Bobbye Hall - udaraljke
*Jimmy Hall - usna harmonika
*David Foster - klavir
*Barry Lee Harwood - dobro, mandolina

Kategorija:Albumi Lynyrd Skynyrda
Kategorija:Albumi iz 1975.
Rive droite

mini|desno|Rive droite  sa arondismanima sjeverno od Seine

**Rive droite** (fr.) znači Desna obala i označava područje sjeverno od Seine u Parizu. 

Za razliku od Rive gauche, gdje se nalaze tzv. intelektualne četvrti, Desna obala u Parizu je pretežno poslovni dio Pariza. Tamo se nalaze poslovne četvrti Quartier des Halles i Sentier, kao i zgrada Palais Brongniart, koja je ranije služila kao pariska berza.

1313. godine počinje sa izgradnjom obale Seine, kejova Quai de Nesle (danas Quai de Conti) i Quai des Grands Augustins, na čijim je temeljima izgrađen kameni most Pont Saint-Michel

## Obalne ulice 
Šest obalnih ulica Seine su dobili imena po pozmatim političarima i državnicima. U pravcu od zapada prema istoku:

* Ulica Georgesa Pompidoua (16. arondisman)
* Avenija Johna Fitzgeralda Kennedyja (16. arondisman)
* Cours Alberta I (8. arondisman)
* Cours la Reine (nazvana po kraljici Mariji Medici, (8. arondisman) 
* Kej Françoisa Mitterranda (1. arondisman)
* Kej Henrika IV (4. arondisman)

## Arondismani Rive droite 
* 1. arondisman (osim dijela koji pripada Île de la Cité ) 
* 2. arondisman
* 3. arondisman
* 4. arondisman (osim dijelova koji pripadaju Île de la Citéju i  Île Saint-Louisu)
* 8. arondisman
* 9. arondisman
* 10. arondisman
* 11. arondisman
* 12. arondisman
* 16. arondisman
* 17. arondisman
* 18. arondisman
* 19. arondisman
* 20. arondisman

## Također pogledajte 
* Spisak pariskih arondismana i četvrti
* Rive gauche

Kategorija:Geografija Pariza
Kategorija:1. arondisman (Pariz)
Kategorija:2. arondisman (Pariz)
Kategorija:3. arondisman (Pariz)
Kategorija:4. arondisman (Pariz)
Kategorija:8. arondisman (Pariz)
Kategorija:9. arondisman (Pariz)
Kategorija:10. arondisman (Pariz)
Kategorija:11. arondisman (Pariz)
Kategorija:12. arondisman (Pariz)
Kategorija:16. arondisman (Pariz)
Kategorija:17. arondisman (Pariz)
Kategorija:18. arondisman (Pariz)
Kategorija:19. arondisman (Pariz)
Kategorija:20. arondisman (Pariz)